
Αθήνα, 03-01-2012
ΕΠΙΤΡΟΠΗ ΝΕΩΝ ΙΑΤΡΩΝ ΚΑΙ ΕΙΔΙΚΕΥΟΜΕΝΩΝ ΤΟΥ Ι.Σ.Α.
ΔΕΛΤΙΟ ΤΥΠΟΥ
ΓΙΑ ΤΗΝ ΑΞΙΟΠΡΕΠΕΙΑ ΓΙΑΤΡΩΝ ΚΑΙ ΑΣΘΕΝΩΝ
Ο Ιατρικός κλάδος δέχεται ολομέτωπη επίθεση με μεγάλο αντίκτυπο στην υγεία και την περίθαλψη των πολιτών. Σε συνθήκες ΔΝΤ-Τρόικας, την ώρα που οι ανάγκες στο χώρο της υγείας γιγαντώνονται, το ΕΣΥ και το επαγγελματικό μέλλον των γιατρών ενταφιάζονται.
Πρέπει να καταστεί σαφές ότι θα αντισταθούμε με όλες μας τις δυνάμεις σε όλες τις απάνθρωπες μεθοδεύσεις του Υπουργείου και των εντολέων του.
ΑΠΕΡΓΙΑ 11-01-2012 ΤΩΝ ΝΕΩΝ ΓΙΑΤΡΩΝ ΚΑΙ ΕΙΔΙΚΕΥΟΜΕΝΩΝ
ΚΑΙ ΣΥΓΚΕΝΤΡΩΣΗ ΣΤΟ ΥΠΟΥΡΓΕΙΟ ΥΓΕΙΑΣ ΣΤΙΣ 12.00μ.μ.
ΔΙΕΚΔΙΚΟΥΜΕ
· Την άμεση απόσυρση του απαράδεκτου προσχεδίου νόμου για τις Ιατρικές Ειδικότητες
· 'Όχι στις συγχωνεύσεις και το κλείσιμο των νοσοκομείων
· Επανασχεδιασμό του Υγειονομικού χάρτη με βάση τις πραγματικές ανάγκες και τις γεωγραφικές ιδιαιτερότητες
· Επανασχεδιασμό του ΕΟΠΥΥ με αξιοπρεπείς κλαδικές συμβάσεις και ελεύθερη πρόσβαση των ασφαλισμένων στις υπηρεσίες ΠΦΥ
· Δυνατότητα ελεύθερης συνταγογράφησης για όλους τους γιατρούς
· Άμεση κάλυψη των τραγικών ελλείψεων στα νοσοκομεία
· Να ανοίξουν άμεσα οι λίστες ειδικότητας που μένουν κλειστές
· Όχι στη μείωση των οργανικών θέσεων στα νοσοκομεία
· Αύξηση των θέσεων ειδικότητας
· Άμεση πρόσληψη των συναδέλφων σε ήδη εγκεκριμένες θέσεις
· Όχι στην υποβάθμιση του μισθού των αγροτικών γιατρών
· Διατήρηση των περιορισμών που διέπουν τις επιχειρήσεις στον κλάδο
· Κανένας αποκλεισμός γιατρών από το σύστημα υγείας ενιαίου φορέα με επακόλουθη μείωση των επιλογών των ασφαλισμένων
· Φρένο στις απάνθρωπες πολιτικές υγείας με αμιγώς αριθμητικά κριτήρια
· Δημόσια δωρεάν υγεία υψηλού επιπέδου για όλους τους πολίτες
ΑΠΟ ΑΥΤΟΝ ΤΟΝ ΑΓΩΝΑ ΔΕΝ ΠΡΕΠΕΙ ΝΑ ΛΕΙΠΕΙ ΚΑΝΕΙΣ
ΕΙΝΑΙ ΜΑΧΗ ΑΞΙΟΠΡΕΠΕΙΑΣ ΓΙΑ ΟΛΟΥΣ ΜΑΣ
Επιτροπή Νέων Ιατρών και Ειδικευόμενων ΙΣΑ
Κίνημα Νέων Ιατρών
